Krimlio krioklys
Krimlio krioklys (vok. Krimmler Wasserfälle) – krioklys Austrijoje, Zalcburgo žemėje, Cel am Zė apskrityje, netoli Krimlio gyvenvietės, Zalcacho upėje, Aukštajame Tauerne, 1687 m aukštyje. Krioklio aukštis 380 m. Tai aukščiausias krioklys šalyje ir vienas aukščiausių Europoje. Sudarytas iš trijų pusiau horizontalių kaskadų. Įeina į Aukštojo Tauerno nacionalinį parką.